Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 618/12/2201	Dunajská Streda, 7.12.2012
EEČ : 2-16-147-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
           v období od XXXXX až doposiaľ, povinný otec v meste svojho trvalého pobytu vo XXXXX, okres Dunajská Streda a všade tam, kde sa zdržiaval, si neplnil riadne a včas mesačne svoju vyživovaciu povinnosť na svoju maloletú dcéru, ktorá mu vyplýva priamo z ustanovenia § 62 a násled. Zákona o rodine, a to menovite na malXXXXX, vo  výchove a starostlivosti matky XXXXX, pričom vyživovacia povinnosť bola konkretizovaná rozsudkom Okresného súdu Dunajská Streda pod č. k. 10P/52/2008-22 zo dňa 24.11.2008 s právoplatnosťou dňom 09.12.2008, kde mu vyplýva povinnosť prispievať na výživu dcéru sumou vo výške 2.000,- Sk (66,39 €) mesačne, vždy do 15-teho dňa toho ktorého mesiaca vopred k rukám oprávnenej matky XXXXX, hoci za nezaplatenie výživného už bol  trestným rozkazom Okresného súdu v Dunajskej Strede pod č. k. 3T/84/2011-51 zo dňa 23.11.2011, právoplatným dňom 13.12.2011 odsúdený k trestu odňatia slobody v trvaní 1 /jedného/ roka s podmienečným odkladom a skúšobnou dobou na 2 /dva/ roky, napriek tomu túto svoju vyživovaciu povinnosť si ďalej neplnil riadne, na výžive a výchove svojej dcéry žiadnym spôsobom nepodieľal a tak za hore uvedené obdobie k rukám poškodenej XXXXX dlhuje sumou 796,68 €, vrátane mesiaca október 2012.     

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Vyšetrovateľ Okresného riaditeľstva PZ Dunajská Streda (ďalej len „vyšetrovateľ PZ“) uznesením pod č.: ČVS:ORP-407/OVK-DS-2012 zo dňa 11.9.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojej maloletej dcére za obdobie 1.11.2011 až doposiaľ. Vo svojej výpovedi zo dňa 8.11.2012 (č.l. 18-24) uviedla, že obvinený jej uhradil výživné a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. V mesiaci november 2012 zaplatil zaostalé výživné, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor